Likumprojekts

**Grozījumi Paziņošanas likumā**

Izdarīt [Paziņošanas likumā](http://likumi.lv/ta/id/212499-pazinosanas-likums) (Latvijas Vēstnesis, 2010, 102. nr.; 2012, 100. nr.; 2017, 36. nr.) šādus grozījumus:

9. pantā:

papildināt pantu ar 1.1daļu šādā redakcijā:

"(11) Dokumentu paziņo uz oficiālās elektroniskās adreses kontu Oficiālās elektroniskās adreses likumā noteiktajos gadījumos un kārtībā, ja adresātam tas ir aktivizēts. Dokuments, kas nosūtīts uz oficiālās elektroniskās adreses kontu, uzskatāms par paziņotu otrajā darba dienā pēc tā nosūtīšanas.";

izteikt ceturto daļu šādā redakcijā:

"(4) Prezumpciju, ka dokuments paziņots otrajā darba dienā pēc tā nosūtīšanas uz oficiālās elektroniskās adreses kontu vai pa elektronisko pastu vai paziņots, izmantojot speciālo tiešsaistes formu, adresāts var atspēkot, norādot uz objektīviem apstākļiem, kas neatkarīgi no adresāta gribas bijuši par šķērsli dokumenta saņemšanai. Ja rodas domstarpības, iestādei ir pienākums pierādīt, ka elektroniskais dokuments ir nosūtīts."

Likums stājas spēkā 2018. gada 1. jūnijā.

Tieslietu ministrs

Dzintars Rasnačs